વિશેષમાં પૂજ્ય સ્વામીજીએ જણાવ્યું હતું કે આ સંસ્થાએ કન્યા માટે વિદ્યાલયની પહેલ કરી છે એ શિક્ષણ માટે તો છે જ પણ દિકરીઓ એવી તૈયાર થાય કે એ સ્વયં શક્તિ સ્વરૂપા બને. પૂ. સ્વામીજીએ અન્ય રમત-ગમતના મેદાન પણ ખુલ્લા મુક્યા હતા જેમા કબ્બડી, ખો-ખો, તથા વોલીબોલના મેદાનનો પણ સમાવેશ થાય છે. ઉદ્ઘાટન પ્રસંગે વાલીઓ પણ ઉપસ્થિત રહ્યા હતા. તેઓને સંબોધતા પૂ. સ્વામીજીએ કહ્યું હતું કે દિકરા-દિકરીઓને આવું સંકુલ ભણવા માટે પ્રાપ્ત થયું છે તેમાં સાથે સાથે તેમના માતા-પિતા પણ એટલા જ જાગૃત હશે, નિર્વ્યસની જીવન જીવશે તો એમાંથી બાળકો પ્રેરણા લેશે. અને બાળકોમાં સંસ્કારનું ખરુ સિંચન થશે.